section_heading: Recenzije
paragraph_text: Eduardo Rivadavia, glazbeni kritičar sa stranice AllMusic, dodijelio je albumu tri od pet zvjezdica te je komentirao: "Portugalski je Moonspell brzo evoluirao u jednog od glavnih igrača europske goth-metal scene te na svojem četvrtom albumu, The Butterfly Effect, sastav gura granice metala u čudnim i zapanjujućim novim smjerovima. Vođenu zadihanim baritonom pjevača Fernanda Ribeira, grupu bi se moglo nazvati europskim Type O Negativeom, ali s većim talentom za eksperimentiranje i lomljenje žanrova. Slijedeći glavnu shemu koju je postavio vrlo uspješan Tiamatov album Wildhoney, The Butterfly Effect spaja divlje, duboko ugođene gitarske rifove, jezive sintesajzerske prijelaze i ezoterične tematike pjesama (djelomično znanstvena fantastika, djelomično antikršćanstvo). Iako njegova sama širina ne stvara toliko kohezivnu sliku kao prethodni uradci, album sadrži nekolicinu izvrsnih skladbi. Među njima najviše se ističu "Tired" sa svojim nevjerojatno nezaboravnim melodijama te enigmatički nazvana "Can't Bee", zbrka ekstrema koja bi se mogla kvalificirati za titulu prvog death metal valcera u povijesti. Među ostalim snažnim trenutcima nalaze se nepopustljiva snaga pjesme "Soulsick", gotovo tragovi pop glazbe u pjesmi "Disappear Here" te čistokrvno industrial batinanje skladbe "I Am the Eternal Spectator". Izazovno, ali uglavnom zadovoljavajuće glazbeno iskustvo".